2018-2019
2. mail osales meie 2. klassi võistkond liiklusteemalisel võistlusel „Liiklustark 2019“.
3. mail külastasid meie kolmandikud Keila päästekomandot.
9. mail tähistasime õpetaja Anneli eestvedamisel Euroopa päeva raames inglise keele päeva, mida kureeris 5. klassi õpilane Siim Stenver. Inglise keele päeval näitasid õpilased oma teadmisi inglise keelest. Kolmas klass tegi esituse inimese keha ülesehitusest, neljas klass tutvustas inglise keele tunnis läbiviidud uuringut õpetajate füüsilisest aktiivsusest. Selgus, et Vääna Mõisakooli õpetajatest 90% on füüsiliselt aktiivsed. :) Inglise keele päeva peaesineja oli hiinlanna Yong Xue Hu, kes rääkis tervisest ja õpetas lastele harjutusi tunnis ja vahetunnis tegemiseks, et keha ja vaim püsiksid värsked. Päeva lõpetas inglise keele võistlus, kus osalesid 4.-6.klasside õpilased. Põhivormide võistluses olid kõik õpilased väga tublid, kuid parimaks osutus 5.klassi õpilane Elisa. Palju õnne!
Mitmepäevased kontserdi ettevalmistused on nüüdseks lõppenud ja oleme kontserdiks valmis! Kohtumiseni 10.05 kell 17.30 Tall-tõllakuuris.
Täna ära rohi, maad ära kaeva, argimuredega pead ära vaeva. Löö jalad seinale, silmad kevade taeva ja lihtsalt naudi nii emadepäeva. Aitäh kõikidele esinejatele, emadele ning kõigile teistele külalistele!
Auruvedur Vääna raudteejaamas, koopaelanikud Naage koobastes, Poseidon valvamas vabadussammast Suurupi rannas, kivikuningad Taari hiidrahnul, majakavaht oma tentsikutega Läänemere vanimas töötavas puittuletornis….köitel ca 6m laskumist Peeter Suure Merekindluse surfi põhja, et siis pilkases pimeduses nabani vees müttata ja avastada ajalooliste tunnelite hingeelu. Või miks on väga oluline tuletõrjevoolikut õigesti kokku kerida ja kui raske on ikkagi tuletõrjuja kiiver? 100 erinevat võimalust, milleks kasutada kolmnurkset rätikut ja kuidas Sa oma sõbrale sellega vajadusel esmaabi saad anda. Valu ja lõbusa mängu vahel on vaid 5 meetrit. Tünnisaun, saunabuss ja välikino jäätisekohvikuga. Lõkkepannkoogid ja metsavendade laulud. Just selline nägi välja koolilõpu seiklusmatk! Väikesed ja Suured Seiklejad - suur-suur aitäh, et aitasite luua suure ja vägeva seikluse, mis meenutades tõstab suunurgad ülespoole ja paneb südame mõnusalt värelema. Uute seiklusteni!
KOLLANE nagu võilill.
ROOSA kui põdrakanep.
VALGE nagu karikakar.
LILLA nagu sireliõis.
23. mail osales meie kooli 2. klassi õpilaste võistkond Voose vallseljakul toimunud loodusmängus "Tunne loodust - leia rada". Meie õpilaste võistkond saavutas III koha! Palju õnne!
ROHELINE kui muru.
3. juunil toimus meie kevadine spordipäev. Ilm oli ilus ning tuju kõigil hea. Aitäh õpetaja Janele, kes oli taaskord vahvad alad välja mõelnud.
4. juunil tutvusid raba elustikuga Vääna rabas meie 3. ja 5. klassi õpilased. Aitäh õpetaja Piretile, kes meile raba taimedest ja loomadest põnevaid lugusid ja fakte pajatas.
2. klass külastas 5. juunil klassiekskursiooni raames Kivisaare ratsatalu.
4. ja 6. klass Vääna rabas uurimas rabade kujunemist, tutvumas raba elukeskkonnaga ja ammutamas teadmisi turba kasutamise ajaloost ning arutlemas rabade kasutamisega seotud keskkonnaprobleemide üle. Aitäh õpetaja Piret, et meile Vääna raba tutvustasid!
6. juunil tutvustas õpetaja Piret 1. ja 2. klassi õpilastele tiigielustikku.
3. klass jõudis suvise ekskursiooni raames külastada nii Rakvere linnust, Sagadi mõisa kui ka Käsmu kaluriküla. Kuigi päev oli pikk ja kuum, siis kosutav suplus pani i-le täpi ja suvi võib nüüd kohe-kohe alata.
6. juunil käisid 4. klassi õpilased hülgevaatlusretkel. Kas teadsite, et Läänemeri on koduks hüljestele juba 10 000 aastat ning nad on siin suurimad mereimetajad?
5. klass külastas suvise klassiekskursiooni raames Suurgildi hoonet ja Niguliste kirikut.